R E L A C I O N


PËR

PROJEKTLIGJIN “PËR DISA SHTESA DHE NDRYSHIME NË LIGJIN NR. 7928, DATË 27.4.1995 “PËR TATIMIN MBI VLERËN E SHTUAR”,
I NDRYSHUAR”

Ligji “Për disa ndryshime në ligjin nr.7928, datë 27.4.1995, “Për tatimin mbi vlerën e shtuar” të ndryshuar”, propozohet në mbështetje të neneve 78, 83, pika 1, 84, pika 4, dhe 155, të Kushtetutës.

Nenet 1, 2 dhe 5 i projektligjit propozon përjashtimin nga TVSH-ja për barnat dhe shërbimet shëndetësore nga data 1 prill 2014.

Arsyeja kryesore e këtij propozimi është ofrimi i shërbimit shëndetësor dhe barnave me një çmim më të ulët te pacienti, duke hequr TVSH-në prej 10% si tatim që rëndon drejtpërdrejt konsumatorin final, pacientin.

Arsyeja e këtij propozimi lidhet me rritjen e çmimeve të shërbimit shëndetësor dhe të barnave nga trajtimi i tyre me TVSH në masën 10% që prej vitit 2010.

Referuar të dhënave të INSTAT-it për indeksin e çmimeve të sektorit shëndetësor, para dhe pas prezantimit të TVSH-së prej 10%, rezulton se kjo reformë ka ndikuar dukshëm në rritjen e çmimit të barnave dhe shërbimeve shëndetësore, duke përbërë kështu një barrë direkte tatimore për pacientin shqiptar.

	Indeksi i çmimeve të shërbimeve shëndetësore

	Emërtimi
	 
	 
	 
	 
	 

	
	2009
	2010
	2011
	2012
	2013

	
	 
	 
	 
	 
	8mujor

	
	
	
	
	
	

	Shëndeti
	104.1
	111.3
	119.9
	123.2
	123.2

	Medikamentet dhe produkte të tjera farmaceutike
	101.9
	106.5
	112.9
	116.5
	116.1

	Shërbime mjekësore, paramjekësore dhe dentare
	121.1
	142.9
	165.7
	168.3
	170.4

	Shërbime spitalore
	102.8
	111.7
	120.9
	123.8
	123.8

Sikurse vërehet nga të dhënat e INSTAT-it për indeksin e çmimeve të barnave dhe të shërbimeve shëndetësore të paraqitura në tabelë, vlera e tij është rritur dukshëm pas vitit 2009, kur ka filluar aplikimi i TVSH në masën 10%.

Kjo masë propozohet të fillojë aplikimin në 1prill 2014, për arsye se gjatë tremujorit të parë të vitit 2014 Ministria e Shëndetësisë do të zhvillojë reformën e mirëmenaxhimit të skemës së barnave të rimbursueshme në Shqipëri. 

Përjashtimi i shërbimeve shëndetësore është në përputhje me direktivën e KE-së, sipas direktivës 2006 / 112 / CE të Këshillit, datë 28 nëntor 2006, mbi sistemin e përbashkët të tatimit mbi vlerën e shtuar, neni 132 DE 2006/112 CE, “Përjashtimi i disa veprimtarive me interes publik. Ndërsa për barnat, vendeve anëtare u jepet e drejta e aplikimit të normës së reduktuar, përveç asaj  normale. 

Në zbatim të kësaj direktive, pothuajse të gjitha vendet anëtare të BE-së aplikojnë norma të  reduktuara TVSH-je për barnat. Më poshtë është dhe tabela e përputhshmërisë për barnat.

Tabela e përputhshmërisë 
Për shërbimet shëndetësore

	1. Direktiva e KE, Direktiva 2006 / 112 / CE e Këshillit, datë 28 nëntor 2006

	2. Titulli i projektaktit (aktit): ligji nr.7928, datë 27.4.1995, “Për tatimin mbi vlerën e shtuar”, i ndryshuar”

	3. Shkalla e përafrimit: e pjesshme

	a)
	b)
	c)
	d)
	e)

	Neni 132 DE 2006/112 CE, “Përjashtimi i disa veprimtarive me interes publik”

b)  Shërbimet spitalore dhe kujdesi mjekësor, si dhe veprimet e lidhura ngushtësisht me to, që sigurohen nga institucione të së drejtës publike ose në kushte sociale të njëjta me ato që ekzistojnë në fuqi për institucionet e mësipërme, nga institute spitalore, qendra mjekësore dhe diagnostikuese dhe nga institute të tjera të së njëjtës natyrë të njohura posaçërisht;






	Neni 25/11
Barnat dhe shërbimi shëndetësor

Nga data 1 prill 2014, furnizimi i barnave dhe i shërbimeve shëndetësore nga institucionet shëndetësore, publike dhe private, është furnizim i përjashtuar. 

	i pjesshëm 
	Synimi i këtij projektligji është  propozimi i një politike të re fiskale  në fushën e TVSH-së për sistemin shëndetësor dhe konkretisht përjashtimin nga TVSH-ja për barnat dhe shërbimet shëndetësore, nga shkalla e reduktuar që aplikohet sot në masën 10%.

Në vijim të politikave në mbështetje të sektorit te shëndetësisë, propozohet ky projektligj për reduktimin e barrës fiskale të pacientëve në shërbimin shëndetësor. Arsyet pse propozohet aplikimi i një TVSH-je të reduktuar dhe pse pikërisht në sektorin e  shëndetësisë është ngushtësisht i lidhur me reformat e fundit të qeverisjes në drejtim të sektorit të shëndetësisë në Shqipëri. 
	2014



Efekti financiar negativ në të ardhurat e vitit 2014 nga përjashtimi nga TVSH-ja për barnat, vlerësohet të jetë  minus 100 milionë lekë, efekt ky i cili balancohet me uljen e shpenzimeve buxhetore po për vitin 2014 për ISKSH-në. 
Në nenet 3 dhe 4, të projektligjit, propozohet të shfuqizohen nenet 25/1 dhe  26/1, shkronja “ç”. Këto dy nene përcaktojnë përjashtim nga TVSH-ja për sektorin hidrokarbur, si më poshtë vijon:

Brenda vendit:

a) Furnizimi i shërbimeve që kryhen nga kontraktorët dhe nënkontraktorët e tyre, të vërtetuar si të tillë nga Agjencia Kombëtare e Burimeve Natyrore, lidhur me realizimin e fazave të kërkimit dhe të zhvillimit të operacioneve hidrokarbure; 
b)	Furnizimi i mallrave që bëjnë kontraktorët për njëri-tjetrin ose nënkontraktorët për kontraktorët e tyre, të importuara sipas nenit 26/1, të këtij ligji. 

Në import:
ç) Importimi i mallrave dhe i shërbimeve që lidhen me realizimin e fazave të kërkimit dhe të zhvillimit të operacioneve hidrokarbure, të kryera nga kontraktorët ose nënkontraktorët që punojnë për këto operacione. Kontraktorët dhe nënkontraktorët vërtetohen si të tillë nga Agjencia Kombëtare e Burimeve Natyrore. 

Sektori hidrokarbur gëzon shumë lehtësira fiskale të dhëna ndër vite, me synim stimulimin e zhvillimit të këtij sektori në Shqipëri. Një prej tyre është përjashtimi nga TVSH-ja për mallra e shërbime, si në import, ashtu dhe brenda vendit, të cilat lidhen me fazat e kërkimit e zhvillimit. Ky përjashtim nuk është në përputhje me direktivën e BE-së për hidrokarburet. Gjithashtu, në bazë të të dhënave të administratës tatimore e doganore janë konstatuar abuzime me këtë lehtësi fiskale.  

Nenet 2 dhe 4, të këtij projektligji, propozojnë:

· Të shfuqizohen përjashtimet nga TVSH-ja në import për mallrat e importuara për fazat e kërkimit dhe zhvillimit;
· Të hiqet përjashtimi nga TVSH-ja për furnizimet e brendshme që kontraktorët dhe nënkontraktorët bëjnë me njëri-tjetrin.

Efektet:

Në bazë të të dhënave të administratës doganore, për vitin 2011, ky sektor ka pasur përjashtim 2.4 miliardë lekë nga TVSH-ja në import vetëm për karburantin.

Në bazë të të dhënave të administratës tatimore, furnizimi i mallrave dhe shërbimeve që kontraktorët dhe nënkontraktorët e shoqërive të hidrokarbureve  kryejnë në funksion të operacioneve hidrokarbure, për kërkimin dhe zhvillimin, si furnizime të përjashtuara, vlerësohet të jenë rreth 7 miliardë, vetëm për 10-mujorin 2013.

Efekti i vlerësuar në buxhet është 1.5 miliardë lekë, duke marrë në konsideratë shitjet në tregun vendas të kompanive hidrokarbure.

Eksperiencat e vendeve të tjera:

Eksperiencat e vendeve të tjera i përfshijnë të dyja modelet. Ka vende që kanë aplikuar përjashtimet nga TVSH-ja, të tilla si: Azerbajxhani, Kameruni, Algjeria si dhe ka vende të cilat nuk aplikojnë të tilla përjashtime, si: Spanja, Danimarka, Australia, Rumania.

Neni 5, i projektligjit, propozon ndryshimin e mënyrës aktuale të pagesës së tepricës kreditore të TVSH-së së rimbursueshme të tatimpaguesit, duke kaluar nga administrata tatimore, që është aktualisht, te sistemi i thesarit, si dhe zgjatjen e afatit të kontrollit dhe aprovimit të tepricës kreditore nga 30 ditë, që është aktualisht, në 60 ditë.

Zbatimi i programit të qeverisë për pagimin gjatë vitit 2014 të të gjitha shumave të TVSH-së së rimbursueshme të tatimpaguesit shoqërohet me këto dy ndryshime të rëndësishme ligjore, për të garantuar procedura të sakta dhe moskrijimin e borxheve të tilla nga administrata tatimore për tatimpaguesin, për vitet në vijim.

Përpos sa më sipër, rimbursimi i TVSH-së nëpërmjet sistemit të thesarit synon:

1. heqjen e diskrecionit të administratës tatimore në dhënien e rimbursimeve të TVSH-së;
2. sigurimin e zbatimit të parimit kryesor të pagesës së TVSH-së të rimbursueshme “first in, first out”;
3. uljen e korrupsionit.

Zgjatja e afatit të kontrollit dhe aprovimit të tepricës kreditore nga 30 ditë, që është aktualisht, në 60 ditë, synon dhënien më shumë kohë administratës tatimore në kontrollin e kërkesave të tatimpaguesve për tepricën kreditore të TVSH-së. Ulja e pragut të TVSH-së nga 8 milionë lekë në vit në 5 milionë lekë në vit, në vitin 2010, solli rritjen e numrit të tatimpaguesve subjekt i TVSH-së, duke rritur kështu numrin e kërkesave për tepricë kreditore të TVSH-së. Administrata tatimore shpeshherë ka qenë në pamundësi të respektimit të afatit ligjor prej 30 ditësh në kontrollin e këtyre kërkesave. 

Ndërsa, për rastet kur në marrëveshjet financiare të ratifikuara nga Parlamenti ose në marrëveshjet e granteve të miratuara nga Këshilli i Ministrave parashikohet mospërdorimi i burimeve financiare të huaja për të paguar taksa e tatime (duke përfshirë ose jo tatimin mbi vlerën e shtuar), tatimi mbi vlerën e shtuar i paguar u rimbursohet financuesve të huaj nga sistemi i thesarit dhe jo më nga administrata tatimore, brenda 30 ditëve dhe jo më brenda 45 ditëve, siç është aktualisht. 

